**Լասլո Բենեդեկ**, (մարտի 5, 1905(1905-03-05), Բուդապեշտ, Ավստրո-Հունգարիա - մարտի 11, 1992(1992-03-11), Նյու Յորք, Նյու Յորք, ԱՄՆ), կինոռեժիսոր, ֆիլմերի մեծ մասը նկարահանել Է ԱՄՆ- ում։ Աշխատել է Հունգարիայում, Գերմանիայում, Ֆրանսիայում։ Հայտնի է այնպիսի ֆիլմերի բեմադրությամբ, ինչպիսիք են «Կոմիվոյաժերի մահը» ( 1951 թվական), «Ոսկե գլոբուս» լավագույն ռեժիսուրայի և «Վայրենի» ֆիլմի (1953) համար։

Կենսագրություն
--------------

Ծնվել է 1905 թվականին Բուդապեշտում ([Ավստրո-Հունգարիա])։ Աշխատել է որպես կինոօպերատոր (1927 թվական), ռեժիսորի խմբագիր և օգնական (1930-ական թվականներ) Հունգարիայի ազգային կինեմատոգրաֆի կայացման շրջանում։ Երկրորդ համաշխարհային պատերազմից առաջ՝ 1937 թվականին վախենալով հետապնդումներից հրեական ծագման պատճառով մեկնել է ԱՄՆ
։
Արտագաղթում և հետագայում Metro-Goldwyn-Mayer-ում աշխատանքի տեղավորվելու գործում նրան աջակցել է Լուիս Բարթլ Մայերը՝ այդ ընկերության հիմնադիրներից մեկը։ 1943-1944 թվականներին որպես երկրորդ ռեժիսոր մասնակցել է «Երգ Ռուսաստանի մասին» (անգլ.՝ Song of Russia) ֆիլմի նկարահանումների ավարտին, որը հետագայում հակաամերիկյան գործունեության հետաքննության հանձնաժողովը ճանաչել է կոմունիստական քարոզչություն։

Ռեժիսորի առաջին ինքնուրույն աշխատանքներից մեկը դարձավ կես փաստաթղթային ոճով «Նյու Յորքի նավահանգիստը» (1949 թվական) ֆիլմը, որը դարձել է կինոյում առաջին փորձը։ Լ. Բենեդեկի հաջորդ ֆիլմը «Կոմիվոյաժերի մահը», 1951 թվական) բերում է նրան «Ոսկե գլոբուս» լավագույն ռեժիսուրայի և արժանի ճանաչման համար։ Չորրորդ աշխատանքը՝ «Վայրենի (ֆիլմ, 1953) | վայրենի]]» (1953), ավելի է ամրապնդում այդ հաջողությունը։ Գլխավոր դերը խաղացող դերասան Մարլոն Բրանդոն դարձել է հերոսական ապստամբության գլխավոր խորհրդանիշ, իսկ ֆիլմը՝ որպես բայքերական ենթամշակույթի ձևավորման գաղափարական խորհրդանիշ։

Իսթեբլիշմենթը մերժել է նկարը, Իսկ Մեծ Բրիտանիայում այն մինչև 1968 թվականը այն եղել է գրաքննության արգելքի տակ։

1950-ականների կեսերին Լ. Բենեդեկը հրավիրվել է Եվրոպա և ֆիլմեր նկարահանել Գերմանիայում և Ֆրանսիայում։ ԱՄՆ վերադառնալուց հետո անցնում է հեռուստատեսության հետ համագործակցության և 1960-ականների վերջին մասնակցում է ավելի քան 20 սերիալների նկարահանումներին։ Առավել հայտնի են «Փերրի Մեյսոն» (1960-1961 թվականների 9 սերիա), «Հնարավորի սահմաններից դուրս» (1963-1964 թվականների 3 սերիա), «Ալֆրեդ Հիչքոքը ներկայացնում է» (1964 և 1965 թվականների սերիաներ) և այլն։ 1970-ականների սկզբին նկարահանել է երկու լիամետրաժ կինոնկար (այդ թվում ՝ «Թութակ»), որոնք նախկին հաջողությունը չեն ունեցել։ 
Մահացել է 87 տարեկան հասակում Նյու Յորքում։

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4 5 6  *Deutsche Nationalbibliothek* Record #143203894 // Gemeinsame Normdatei (գերմ.) — 2012—2016.
3. 1 2  SNAC — 2010.
4. ↑  Radical Poetics and Secular Jewish Culture
5. ↑  Комиссия по расследованию антиамериканской деятельности. Արխիվացված 2007-09-30 Wayback Machine Протокол допроса Айн Рэнд, привлечённой в качестве эксперта, о фактах присутствия в фильме элементов пропаганды. 19.10.1947 год. (անգլ.)
6. ↑  Tim Dirks. «The Wild One (1953)» (անգլերեն). American Movie Classics Company LLC. Արխիվացված է օրիգինալից 2012 թ․ օգոստոսի 29-ին. Վերցված է 2011 թ․ սեպտեմբերի 21-ին.
7. ↑  Dal (2009). «Фильм, с которого все началось» (ռուսերեն). Bikermovies. Արխիվացված է օրիգինալից 2012 թ․ մարտի 29-ին. Վերցված է 2011 թ․ սեպտեմբերի 21-ին.